*Projekts*

LATVIJAS REPUBLIKAS MINISTRU KABINETS

2021.gada Noteikumi Nr.

Rīgā (prot. Nr.            . §)

**Grozījumi Ministru kabineta 2011.gada 30.augusta noteikumos Nr.684 “Kārtība, kādā atsevišķiem alkoholiskajiem dzērieniem piemēro akcīzes nodokļa atbrīvojumu”**

*Izdoti saskaņā ar likuma "Par akcīzes nodokli"
3.panta septīto daļu un 16.panta piekto daļu*

1. Izdarīt Ministru kabineta Ministru kabineta 2011.gada 30.augusta noteikumos Nr.684 “Kārtība, kādā atsevišķiem alkoholiskajiem dzērieniem piemēro akcīzes nodokļa atbrīvojumu” (Latvijas Vēstnesis, 2011, 140. nr., 2012, 70. nr.) šādus grozījumus:

* 1. papildināt 3.punktu pēc vārdiem iekavās “(turpmāk – lietotāja atļauja)” ar vārdiem un skaitli “kas noteikta šo noteikumu 3.pielikumā.”;
	2. izteikt 4.punktu šādā redakcijā:

“4. Alkoholiskos dzērienus atbrīvo no akcīzes nodokļa ar brīdi, kad tie saskaņā ar šiem noteikumiem saņemti lietotāja atļaujā norādītajā adresē un piegādātājs vai lietotājs ir nodrošinājis šo noteikumu 12.punktā noteikto informācijas ievadi.”;

* 1. aizstāt 11.punktā vārdus “attaisnojuma dokumentu (turpmāk – attaisnojuma dokuments)” ar vārdiem “piegādes dokumentu”.
	2. izteikt 12.punktu šādā redakcijā:

“12. Ja alkoholiskos dzērienus lietotājam piegādā Latvijas Republikas noliktavas turētājs, piegādātājs pirms alkoholisko dzērienu piegādes Valsts ieņēmumu dienesta Elektroniskās deklarēšanas sistēmā ievada informāciju par piegādājamo alkoholisko dzērienu daudzumu, nepārsniedzot piegādei atļauto alkoholisko dzērienu daudzumu. Ja lietotājs pats ieved alkoholiskos dzērienus Latvijas Republikā no Eiropas Savienības dalībvalstīm vai no ārvalsts, kas nav Eiropas Savienības dalībvalsts, informācijas ievadīšanu Valsts ieņēmumu dienesta Elektroniskās deklarēšanas sistēmā par alkoholisko dzērienu daudzumu nodrošina lietotājs saņemšanas dienā.”;

* 1. izteikt 13.punktu šādā redakcijā:

“13. Piegādātājs piegādā lietotājam alkoholiskos dzērienus, nepārsniedzot Valsts ieņēmumu dienesta Elektroniskās deklarēšanas sistēmā ievadīto piegādājamo alkoholisko dzērienu daudzumu.”;

* 1. papildināt noteikumus ar 14.1, 14.2 un 14.3 punktu šādā redakcijā:

“14.1 Iesniedzot iesniegumu atļaujas saņemšanai elektroniski, lietotājs izmanto Valsts ieņēmumu dienesta Elektroniskās deklarēšanas sistēmu.”;

14.2 Dati par lietotājam piešķirto un atlikušo alkoholisko dzērienu daudzumu tiek uzskaitīti Elektroniskās deklarēšanas sistēmā.

14.3 Valsts ieņēmumu dienests lietotāja atļauju izsniedz elektroniski, atbilstoši normatīvajiem aktiem par elektronisko dokumentu apriti, izmantojot Elektroniskās deklarēšanas sistēmu.”;

* 1. papildināt noteikumus ar 17.1 punktu šādā redakcijā:

“17.1 Ja mainās lietotāja atļaujā norādītais komersanta nosaukums vai lietotāja atļaujā norādītajai darbības vietai piešķirta jauna adrese, Valsts ieņēmumu dienests aktualizē atļaujā norādītās ziņas.”;

* 1. izteikt 18.punktu šādā redakcijā:

“18. Valsts ieņēmumu dienests Administratīvā procesa likumā noteiktajā kārtībā izskata iesniegtos dokumentus un izsniedz vai pārreģistrē lietotāja atļauju vai arī pieņem lēmumu par atteikumu izsniegt vai pārreģistrēt lietotāja atļauju.”;

* 1. izteikt 24.punktu šādā redakcijā:

“24. Ja mainās lietotāja atļaujā norādītā informācija (izņemot šo noteikumu 17.1 punktā minēto gadījumu), lietotājs piecu darbdienu laikā iesniedz pārreģistrācijas iesniegumu Valsts ieņēmumu dienestā saskaņā ar šo noteikumu 2. pielikumu, pievienojot izmaiņas apliecinošo dokumentu kopijas.”;

* 1. papildināt noteikumus ar 24.1 punktu šādā redakcijā:

“24.1 Ja mainās informācija atļaujas saņemšanai iesniegtajos dokumentos, un atļauja nav jāpārreģistrē, lietotājs piecu darbdienu laikā pēc attiecīgo izmaiņu iestāšanās informē Valsts ieņēmumu dienestu, iesniedzot izmaiņas apliecinošo dokumentu kopijas Valsts ieņēmumu dienestā.”;

* 1. papildināt noteikumus ar 31.punktu šādā redakcijā:

“31. Lietotājs, kuram atļauja izsniegta līdz 2021. gada 30. jūnijam, pēc pēdējās alkoholisko dzērienu iegādes, kas notikusi līdz minētajam datumam, iesniedz atļauju Valsts ieņēmumu dienestā, lai nodrošinātu līdz atļaujas derīguma termiņam atlikušā iegādes daudzuma norādīšanu Valsts ieņēmumu dienesta Elektroniskās deklarēšanas sistēmā.”;

* 1. svītrot noteikumu 1. pielikumu;
	2. izteikt noteikumu 2.pielikumu šādā redakcijā:

“2.pielikums

Ministru kabineta

2011.gada 30.augusta noteikumiem Nr.684

VALSTS IEŅĒMUMU DIENESTAM

**Iesniegums atļaujas saņemšanai/pārreģistrācijai iegādāties alkoholiskos dzērienus, kurus atbrīvo no akcīzes nodokļa**

|  |  |
| --- | --- |
| **Lietotāja nosaukums** |  |
| **nodokļu maksātāja reģistrācijas kods** |  |
| **tālrunis** |  |
| **elektroniskā pasta adrese** |  |
|  |  |
| **Alkoholiskā dzēriena veids** |  |
| **Absolūtā spirta daudzums (%)** |  |
| **Nepieciešamais alkoholiskā dzēriena daudzums** | Litros | Absolūtā spirta litros |
|  |  |  |
|  |  |
| **Adrese (adreses)**, kur alkoholiskie dzērieni tiks uzglabāti un izmantoti (saskaņā ar teritorijas un telpu plānu) |  |
| **Darba laiks** | Pirmdien | Otrdien | Trešdien | Ceturtdien | Piektdien | Sestdien | Svētdien |
|  |  |  |  |  |  |  |

|  |
| --- |
| **Izmantošanas mērķis** *(var atzīmēt vairākus):* |
| 1) uztura bagātinātāji, kuri satur spirtu un kurus reģistrē, izplata, realizē, noformē un piegādā saskaņā ar normatīvajiem aktiem par obligātajām nekaitīguma un marķējuma prasībām uztura bagātinātājiem un uztura bagātinātāju reģistrācijas kārtību, ja absolūtā spirta saturs nepārsniedz 80 mililitrus iepakojumā (likuma "Par akcīzes nodokli" 16.panta pirmās daļas 4.1punkts) |  |
| 2) spirts, kuru izmanto zinātniskās pētniecības vajadzībām(likuma "Par akcīzes nodokli" 16.panta pirmās daļas 5.punkta "a" apakšpunkts)  |  |
| 3) spirts, kuru izmanto citu produktu vai preču (izņemot alkoholiskos dzērienus) kvalitātes noteikšanai (likuma "Par akcīzes nodokli" 16.panta pirmās daļas 5.punkta "b" apakšpunkts) |  |
| 4) spirts, kas kā neatņemama sastāvdaļa ietilpst ierīcēs un mehānismos vai nodrošina ierīču un mehānismu darbību(likuma "Par akcīzes nodokli" 16.panta pirmās daļas 5.punkta "c" apakšpunkts) |  |
| 5) spirts, kuru izmanto kosmētikas līdzekļu ražošanā (likuma "Par akcīzes nodokli" 16.panta pirmās daļas 5.punkta "d" apakšpunkts) |  |
| 6) spirts, kuru izmanto pārtikas rūpniecībā (izņemot izmantošanu par izejvielu alkoholisko dzērienu ražošanā un tādu spirtu saturošu produktu ražošanā, kuri ietilpst Kombinētās nomenklatūras 2106. un 3302.preču pozīcijā)(likuma "Par akcīzes nodokli" 16.panta pirmās daļas 5.punkta "e" apakšpunkts) |  |
| 7) spirts, kuru izmanto tādu vielu ražošanā, ko lieto zāļu un veterināro zāļu ražošanā(likuma "Par akcīzes nodokli" 16.panta pirmās daļas 5.punkta "f" apakšpunkts) |  |
| 8) alkoholiskie dzērieni, kurus satur šokolādes produkti vai citi pārtikas produkti (likuma "Par akcīzes nodokli" 16.panta pirmās daļas 7.punkts) |  |
| 9) spirts, kuru satur etiķis vai citi produkti, kas ietilpst Kombinētās nomenklatūras 2209.preču pozīcijā(likuma "Par akcīzes nodokli" 16.panta pirmās daļas 8.punkts) |  |
| 10) spirts, kuru satur produkti, kas paredzēti tādu pārtikas produktu vai bezalkoholisko dzērienu izgatavošanai, kuros faktiskais spirta daudzums nepārsniedz 1,2 tilpumprocentus(likuma "Par akcīzes nodokli" 16.panta pirmās daļas 9.punkts) |  |
| 11) produkti, kuri atbilst alkoholisko dzērienu definīcijai un kurus iznīcina vai kā citādi nodrošina, lai tie nebūtu lietojami uzturā vai izmantojami alkoholisko dzērienu vai citu uzturā lietojamu produktu ražošanā(likuma "Par akcīzes nodokli" 16.panta pirmās daļas 10.punkts) |  |

|  |
| --- |
| **Atbildīgā persona:** |
| amats |  |
| vārds, uzvārds |  |
| datums1 |  |  | / |  |  | / |  |  |  |  | paraksts1 |  |

Piezīme.

1 Neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.”;

* 1. papildināt noteikumus ar 3.pielikumu šādā redakcijā:

“3.pielikums

Ministru kabineta

2011.gada 30.augusta noteikumiem Nr.684

(Papildinātais mazais Latvijas valsts ģerbonis)

(VID iestāde)

**Atļauja**

 iegādāties alkoholiskos dzērienus, kuriem piemēro akcīzes nodokļa atbrīvojumu

|  |
| --- |
| Sērija A Nr. |

|  |  |
| --- | --- |
| Lietotāja nosaukums |   |
|   |   |
|   |   |
| Nodokļu maksātāja reģistrācijas kods |   |   |
|  |   |  |   |
| Alkoholiskā dzēriena veids |   |

|  |  |
| --- | --- |
| Spirta saturs |   |

|  |  |  |  |  |
| --- | --- | --- | --- | --- |
| Iegādes daudzums (litri) |  | Iegādes daudzums (absolūtā spirta litri) |  |  |

|  |  |
| --- | --- |
| Izmantošanas mērķis |   |

Adrese (adreses), kurā alkoholiskie dzērieni tiks uzglabāti un izmantoti

|  |  |  |  |
| --- | --- | --- | --- |
| Atļauja izsniegta |   | atļauja spēkā no |   |
|  |  |
| līdz  |   |
|  |  |
| Atļauja pārreģistrēta1 |  |
|  |   |   |
| Valsts ieņēmumu dienesta amatpersona |  |
|  | (vārds, uzvārds) |

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Norāda lapas kārtas numuru

Piezīmes.

1 Norāda tikai, ja atļauja pārreģistrēta. Norāda pēdējo pārreģistrācijas datumu.”.

2. Noteikumi stājas spēkā 2021. gada 1. jūlijā.

Ministru prezidents A. K. Kariņš

Finanšu ministrs J. Reirs